เมอร์เซเดส-เบนซ์ เอส-คลาส

**เมอร์เซเดส-เบนซ์ เอส-คลาส** (Mercedes-Benz S-Class) เป็นรถซีดาน ที่ใหญ่ที่สุด ที่เมอร์เซเดส-เบนซ์ผลิต และเป็นรถธง ของเมอร์เซเดส-เบนซ์ด้วย โดยเริ่มการผลิตเมื่อ พ.ศ. 2494 จนถึงปัจจุบัน เป็นรถซีดานระดับหรูหราที่ขายดีที่สุดในโลก วิวัฒนาการแบ่งตามช่วงเวลาได้ดังนี้
## W187 (พ.ศ. 2494-2498)
thumb|left|เมอร์เซเดส-เบนซ์ W187
โฉมนี้ ใช้เครื่องยนต์ 6 สูบ 2200 ซีซี รูปทรงรถคล้ายคลึงกับ W136 ของ อี-คลาส แต่ไฟหน้าของ W187 จะติดตั้งลงไปในแผ่นบังโคลน ส่วน W136 จะเป็นไฟที่แยกไว้ต่างหาก ตัวถังมี 3 แบบ คือ ซีดาน คูเป้ และเปิดประทุน

## W180 และ W128 (พ.ศ. 2497-2503)
thumb|เมอร์เซเดส-เบนซ์ เอส-คลาส W128
W180 ผลิตระหว่าง พ.ศ. 2497 - พ.ศ. 2502 เป็นเครื่องยนต์ 6 สูบ 2195 ซีซี ซึ่งถือว่ามากในยุคนั้น โฉมนี้ใช้โค้ดหลังรถว่า 220a กับ 220S  ใช้เกียร์ธรรมดา 4 สปีด ขายในราคาระหว่าง 4,175 - 7,138 ดอลลาร์สหรัฐ (แล้วแต่รุ่น) ซึ่งเทียบเท่า 1.1 - 1.9 ล้านบาทในปัจจุบัน โฉมนี้ มีชื่อเล่นว่า "Ponton" ซึ่งในช่วงของ W180 ได้มีรถแฝดออกมา ซึ่งจะมีรายละเอียดโดยรวมคล้ายกัน แต่จะมีความต่างเล็กน้อย คือ W128

W128 ผลิตระหว่าง พ.ศ. 2501 - พ.ศ. 2503 ใช้เครื่องยนต์ 6 สูบ 2195 ซีซี  ใช้โค้ดหลังรถ 220SE กับ 220SEb เกียร์ธรรมดา 4 สปีด โดยโฉมนี้ มีชื่อเล่นว่า "Ponton" เช่นกัน ซึ่งคำว่า Ponton มาจากคำว่า Pontoon ในภาษาเยอรมนี แปลว่า เรือท้องแบน

## W111 และ W112 (พ.ศ. 2502-2514)
thumb|เมอร์เซเดส-เบนซ์ เอส-คลาส W111
W111 ผลิตระหว่าง พ.ศ. 2502 – พ.ศ. 2514 ใช้เครื่องยนต์ 6 สูบ ใช้โค้ดหลังรถ 220b หรือ 220Sb หรือ 220SEb โดย W111 นี้ มีชื่อเล่นว่า "Fintail"

W112 ผลิตระหว่าง พ.ศ. 2504 – พ.ศ. 2510 ซึ่งซ้อนทับกับช่วงเวลาของ W111 พอดี เนื่องจากเป็นรถที่รูปลักษณ์ภายนอกคลายกัน และจัดว่าเป็นโฉมเดียวกัน แต่จะเป็นรุ่นที่หรูหรากว่า W111 ใช้โค้ดหลังรถว่า 300SE หรือ 300SEL โดย W112 นี้ มีชื่อเล่นว่า Fintail เช่นกัน ซึ่งแปลว่ามี Tailfins หรือ "ครีบหลัง" อยู่บนกระโปรงหลังรถทั้ง 2 ข้าง

## W108 และ W109 (พ.ศ. 2508-2515)
thumb|เมอร์เซเดส-เบนซ์ เอส-คลาส W108
โฉมนี้ ใช้โค้ดหลังรถว่า 250S หรือ 250SE หรือ 300SEb หรือ 280S หรือ 280SE หรือ 280SEL

ในประเทศไทย รถยนต์เมอร์ซิเดส เบนซ์ 600 รหัสตัวถัง W100 ทั้งสองคันนี้ เป็นอดีตรถยนต์พระที่นั่งในพระบาทสมเด็จพระปรมินทรมหาภูมิพลอดุลยเดช รถยนต์องค์ที่หนึ่งคือ 600 SWB 1966 หมายเลขทะเบียน 1ด-0001 เป็นแบบตัวถังสั้น และจะมีแค่เพียง 4 ประตูเท่านั้น ใช้เครื่องยนต์ M100 6,322 cc V8 หรือเป็นเครื่องต้นแบบของตระกูล AMG ที่ใช้อยู่ทุกวันนี้ รถยนต์องค์ต่อมาคือ 600 “Pullman Landaulet” หมายเลขทะเบียนปัจจุบัน ร.ย.ล.9 สำหรับคันนี้มีความพิเศษกว่า 600 LWB มาก เพราะตัวถังจะยาวเหมือนกับลีมูซีนทั่วไปที่เราเคยเห็นกัน และ 600 องค์นี้ยังสามารถเปิดหลังคาส่วนหลังได้ หรือที่เรียกว่า “Landaulet” ใช้เครื่องยนต์ M100 6,322 cc V8 เช่นเดียวกับรุ่น 600 LWB และรถยนต์องค์นี้เป็นอีกองค์หนึ่งที่มีความนิยมมากสำหรับพระมหากษัตริย์ในประเทศต่างๆ และประเทศไทยก็มี 1 คันเท่านั้น และองค์นี้เคยมีนิตยสารในต่างประเทศบอกว่าเป็น 1 ใน 32 คันในโลก สภาพเหมือนเดิมตั้งแต่ออกจากโรงงานมาเมื่อหลายสิบปีก่อน

## W116 (พ.ศ. 2515-2523)
thumb|เมอร์เซเดส-เบนซ์ เอส-คลาส W116
โฉมนี้ มีการใช้ระบบแอนตี้ล็อกเบรก (ABS) เป็นครั้งแรกและระบบถุงลมนิรภัยสำหรับคนขับ(Airbag) เป็นครั้งแรกเช่นกันในรุ่น 450SEL 6.9 ซึ่งเป็นเรือธงของโฉมนี้ นอกจากนี้ W116 ยังได้รับรางวัลชนะเลิศรถยนต์ยุโรปยอดเยี่ยมแห่งปี (European Car of the Year) ประจำปี พ.ศ. 2517

W116 เป็นโฉมแรกที่เมอร์เซเดส-เบนซ์ตั้งชื่อว่า S-Class (โฉมก่อนหน้านี้จะเรียกกันว่า Ponton และ Fintail หรือเรียกรหัสโฉม (W108) แต่ไม่ได้ใช้ชื่อ S-Class อย่างเป็นทางการ) ซึ่งย่อมาจาก "Special Class"

## W126 (พ.ศ. 2522-2535)
thumb|เมอร์เซเดส-เบนซ์ เอส-คลาส W126
โฉมนี้ โฉมที่สองที่มีเทคโนโลยีถุงลมนิรภัย, เข็มขัดนิรภัย และ ระบบเบรก ABS เป็นโฉมที่มีการผลิตนานที่สุดในกลุ่ม S-Class ทั้งหมด แต่ก็มีกระแสตอบรับในแง่ลบออกมาบ้าง เพราะในช่วงโฉมนี้เกิดวิกฤติน้ำมันแพงขึ้นรอบหนึ่งซึ่งทำให้มีการกำหนดสเปกขึ้นมาต่างหากสำหรับกลุ่มประเทศในทวีปอเมริกาหรือที่เรียกกันว่า SPEC U.S. ที่มีรายละเอียดต่างจากสเปกทั่วไป ทั้งด้านรูปลักษณ์และข้อมูลทางเทคนิค 

ถึงกระนั้น W126 ก็ยังกวาดรางวัลได้มากมาย เช่นรางวัล "รถยนต์ปลอดภัยยอดเยี่ยมแห่งปี" จากสถาบันข้อมูลความเสียหายบนทางหลวง, ติดอันดับตารางรถที่ได้รับคะแนนพึงพอใจสูงสุดจากลูกค้าอันดับ 1, รางวัลรถยนต์ยอดเยี่ยมแห่งปี ค.ศ. 1981 จากนิตยสาร Wheels Magazine 

## W140 (พ.ศ. 2534-2542)
thumb|เมอร์เซเดส-เบนซ์ เอส-คลาส W140
โฉมนี้ เมอร์เซเดสมีคู่แข่งสำคัญรายใหม่ คือ เล็กซัส แอลเอส (Lexus LS)

W140 เป็นเมอร์เซเดส-เบนซ์ เอส-คลาส โฉมสุดท้ายที่มีการผลิตเกียร์ธรรมดา โฉมถัดจากนี้เป็นต้นไปจะคงเหลือแต่เกียร์อัตโนมัติเท่านั้น ซึ่งโฉมนี้ในไทยรู้จักในชื่อ "ปลาวาฬปราบเสี่ย" 

W140 รุ่น S600 เป็นรถยนต์ที่เจ้าหญิงไดอาน่าแห่งเวลส์ ทรงประสบอุบัติเหตุสิ้นพระชนม์ในวันที่ 31 สิงหาคม พ.ศ. 2540 ณ กรุงปารีส ประเทศฝรั่งเศส อันเนื่องมาจาก การที่พระองค์ทรงพยายามเสด็จหลบหนีกลุ่มช่างภาพอิสระ (ปาปารัสซี่) ซึ่งพยายามสะกดรอยตามพระองค์ขณะทรงประทับอยู่ที่ปารีส นายอองรี ปอล ซึ่งเป็นคนขับรถ พยายามเร่งความเร็วเพื่อหลบหนีจากการติดตาม จนเมื่อถึงอุโมงค์ พอยต์ เดอ อัลมา ซึ่งมีความลาดชันสูง รถได้ไหลลงและมีความเร็วสูงขึ้น และเมื่อถึงทางโค้ง รถพุ่งชนแผงเหล็กกั้นอุโมงค์ และเสียหลักหมุนไปชนแผงกั้นอุโมงค์อีกฝั่งหนึ่ง หม้อน้ำระเบิดอย่างรุนแรง คนขับรถและพระสหายรวม 2 คน เสียชีวิตทันที ส่วนเจ้าหญิงและองครักษ์ได้รับบาดเจ็บสาหัส ซึ่งเจ้าหญิงสิ้นพระชนม์ในเวลาต่อมา ส่วนองครักษ์ แพทย์สามารถช่วยชีวิตไว้ได้

## W220 (พ.ศ. 2542-2549)
thumb|เมอร์เซเดส-เบนซ์ เอส-คลาส W220
โฉมนี้มีขนาดภายนอกที่ดูเล็กกว่า แต่ภายในได้รับการออกแบบให้ดูโอ่โถงกว้างขวางกว่ารุ่นก่อนๆ อย่างเห็นได้ชัด และยกเลิกการผลิตเกียร์ธรรมดา คงเหลือไว้แต่เกียร์อัตโนมัติ

W220 ได้รับรางวัล รถยนต์อนุรักษ์สิ่งแวดล้อมยอดเยี่ยม จากคณะกรรมการเทคโนโลยีแห่งเยอรมนี ,รางวัลการบุกเบิกเทคโนโลยีใหม่ๆ จาก Popular Science ,รางวัลรถยนต์ยอดเยี่ยมแห่งปี พ.ศ. 2542 จากนิตยสาร Wheels Magazine

นอกจากนี้ เอส-คลาส W220 รุ่น S600 Pullman เคยได้เป็นรถประจำตำแหน่งนายกรัฐมนตรีของประเทศไทย (อภิสิทธิ์ เวชชาชีวะ) จนถึงปี 2553 ก่อนจะเปลี่ยนเป็น เรนจ์ โรเวอร์ รุ่นที่ 3

## W221 (พ.ศ. 2548-2556)
thumb|เมอร์เซเดส-เบนซ์ เอส-คลาส W221
โฉมนี้ ใหญ่กว่า W220 เล็กน้อย เป็นโฉมที่ใช้เกียร์ 7สปีดและ5สปีด เครื่องยนต์มีให้เลือกคือ 2.1,3.0,4.0 ดีเซล และ3.5,4.6,4.7,5.5 V8,5.5 V12,6.2AMGและ6.0 AMG

W221 ได้รับรางวัล รถยนต์ปลอดภัยเป็นเลิศ จาก นิตยสาร Popular Mechanics ,รางวัลการออบแบบยอดเยี่ยมจากนิยสาร Wheels Magazine ,รางวัลรถยนต์หรูหรายอดเยี่ยมแห่งปี ค.ศ. 2007 จากนิตยสาร What Car? ,รางวัลรถยนต์หรูหรายอดเยี่ยมแห่งปี พ.ศ. 2550 จาก Fleet News

ในประเทศไทย รถยนต์เมอร์ซิเดส เบนซ์ เอส 500 LWB W221 Pre-Facelift ถูกใช้เป็นรถยนต์พระที่นั่งในพระองค์สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี และ พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ โดยใช้เลขทะเบียน 1ด-3905 และ 1ด-9410 กรุงเทพมหานคร ตามลำดับ นอกจากนั้น รถยนต์เมอร์ซิเดส-เบนซ์ เอส 600 LWB W221 Pre-Facelift ถูกใช้เป็นรถยนต์พระที่นั่งในพระองค์ พระบาทสมเด็จพระวชิรเกล้าเจ้าอยู่หัว โดยใช้เลขทะเบียน ร.ย.ล.8 อีกด้วย
นอกจากนั้น รถยนต์เมอร์ซิเดส เบนซ์ เอส 500 LWB W221 Facelift ยังถูกใช้เป็นรถยนต์พระที่นั่งในพระองค์สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี โดยใช้เลขทะเบียน 1ด-6905 กรุงเทพมหานคร อีกด้วย

## W222 (พ.ศ. 2556 - 2563)
thumb|เมอร์เซเดสเบนส์ เอสคลาส W222
Mercedes-Benz S-class W222 ต้นแบบถูกออกแบบโดยดีไซเนอร์ชาวเกาหลีใต้ เปิดตัวครั้งแรกในฮัมบวร์คประเทศเยอรมัน ในไทยเปิดตัวครั้งแรกเป็นรุ่นนำเข้าทั้งคัน CBU ในรุ่น S400 Hybrid ซึ่งเป็นเบนซินไฮบริดปรกติ ราคา 11.4 ล้าน ก่อนจะเปิดตัว S300 BLUETEC-HYBRID ซึ่งเป็นดีเซลไฮบริด รุ่นแรกของไทย ประกอบในประเทศCKD ตามมาราคา 6.2 ล้าน  ต่อมาได้เปิดตัว S500e พร้อมเปลี่ยนขุมพลังขับเคลื่อนเป็น Plug-in Hybrid เครื่องยนต์ 3.0L เบนซินเทอร์โบคู่ปลั๊กอินไฮบริด ราคาเริ่มต้น 5.99 ล้าน ก่อนจะเปิดตัวไมเนอร์เชนจ์ครั้งแรกในไทยตามที่เปิดตัวในตลาดจีน โดยเปิดตัว S350d เครื่องดีเซลก่อน และได้เปิดตัว S560e รุ่น Plug-in Hybrid ตามมาทีหลัง

เป็นครั้งแรกในโลกที่ S-class ใช้ช่วงล่างแบบปรับได้จากภายในรถ สร้างบนพื้นฐานของช่วงล่างแบบถุงลม ปรับความหนืดของช็อคอัพด้วยไฟฟ้า ร่วมกับพวงมาลัยแบบแปรผันน้ำหนักที่เลือกปรับระดับได้โดยผู้ขับขี่

ได้รางวัล World car of the year 2014 ประเภท Luxury car จาก WCA

ในประเทศไทย รถยนต์เมอร์ซิเดส เบนซ์ เอส 500 LWB W222 ถูกใช้เป็นรถยนต์พระที่นั่งในพระองค์สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัคราชกามารี กรมพระศรีสวางควัฒน วรขัตติยราชนารี และ พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ โดยใช้เลขทะเบียน 1ด-7905 1ด-5906 และ 1ด-3907 กรุงเทพมหานคร ตามลำดับ และ รถยนต์เมอร์ซิเดส เบนซ์ เอส 600 Guard Sedan Long รถยนต์ที่ถูกคัดเลือกโดยคณะกรรมการภายใต้รัฐบาลของ ประยุทธ์ จันทร์โอชา

## W223 (พ.ศ. 2563 - ปัจจุบัน)
thumb|เมอร์เซเดสเบนส์ เอสคลาส W223
Mercedes-Benz S-class W223 
Mercedes-Benz นับถอยหลังเปิดตัวยนตรกรรมระดับเรือธงโฉมใหม่ล่าสุดอย่าง All-New S-Class ที่จะมีขึ้นในวันที่ 2 กันยายนนี้ โดยล่าสุดได้เผยภาพของภายในห้องโดยสารพร้อมฟีเจอร์เด่น ๆ ที่ยกระดับความหรูหรา และความล้ำสมัยที่มากขึ้นกว่าเดิม ในไทยเปิดตัวครั้งแรกเป็นรุ่นประกอบในประเทศCKD ในช่วงกลางปี พ.ศ. 2564 นี้ 

ล่าสุด ได้เปิดตัว 2 รุ่นที่ผลิตในประเทศไทยแล้ว มาพร้อม เครื่องยนต์ 2.9L เทอร์โบดีเซลรุ่น OM656 6 สูบเรียง
* S 350 d Exclusive 6,690,000 บาท
* S 350 d AMG Premium 7,190,000 บาท

Mercedes-Benz ประเทศไทย เตรียมเพิ่มทางเลือกให้กับกลุ่มลูกค้า S-Class ด้วยรหัส S 580 e Plug-in Hybrid เสียบปลั๊กชาร์จไฟ เตรียมเปิดตัวอย่างเป็นทางการเดือน พฤศจิกายน นี้ ช่วงงาน Motor Expo 2021 : 1-12 ธันวาคม 2564 @ Challenger Hall 1-3 เมืองทองธานี

Mercedes-Benz S 580 e AMG Premium มาพร้อมเครื่องยนต์เบนซินแบบ 6 สูบเรียง ระบบอัดอากาศ single-turbo twin-scroll ขนาด 3.0 ลิตร (2,999 ซีซี) ผสานพลังมอเตอร์ไฟฟ้าด้วยเทคโนโลยีปลั๊กอินไฮบริดเจเนอเรชันที่ 4 ขนาด 28.6 kWh กำลังสูงสุดถึง 510 แรงม้าและแรงบิดสูงสุดถึง 750 นิวตันเมตร อัตราเร่งจาก 0-100 กิโลเมตร/ชั่วโมง ใน 5.2 วินาที ความเร็วสูงสุด 250 กิโลเมตรต่อชั่วโมง ขับเคลื่อนผ่านระบบส่งกำลังแบบ 9G-TRONIC ภายใต้การประสานพลังระหว่างเครื่องยนต์เบนซินและมอเตอร์ไฟฟ้าในระบบ Plug in Hybrid ราคา 7,190,000 บาท

ล่าสุดนี้ มีการปรับขึ้นราคา S 350 d Exclusive และ S 580 e AMG Premium สูงสุดถึง 190,000 บาท
* S 350 d Exclusive 6,860,000 บาท (ราคาแพงขึ้น 170,000 บาท)
* S 350 d AMG Premium 7,190,000 บาท (ราคาเท่าเดิม)
* S 580 e AMG Premium 7,380,000 บาท (ราคาแพงขึ้น 190,000 บาท)

**พ.ศ. 2565**
* มีการเพิ่มระบบเพื่อช่วยเตรียมความพร้อมของรถสำหรับการเข้าเครื่องล้างรถอัตโนมัติ Car wash Mode และ ระบบแสดงเสียงสมจริง Dolby Atmos®
* เปลี่ยนรูปทรงวงพวงมาลัยใหม่ ในรุ่น S 580 e AMG Premium
* เพิ่มสีใหม่ สีเงิน Mojave Silver (เฉพาะ S350d Exclusive)
* มีการปรับขึ้นราคาทั้ง 2 รุ่น
** S 350d Exclusive ราคาแพงขึ้น 190,000 บาท (จากเดิม 6,860,000 บาท มาเป็น 7,050,000 บาท)
** S 580 e AMG Premium ราคาแพงขึ้น 200,000 บาท (จากเดิม 7,380,000 บาท มาเป็น 7,580,000 บาท)

**ก้าวสำคัญ! Mercedes-Benz ไทย ส่งออก “Mercedes-Benz S-Class” ไปเวียดนามปีนี้**

มร. โรลันด์ โฟล์เกอร์ ประธานบริหาร บริษัท เมอร์เซเดส-เบนซ์ (ประเทศไทย) กล่าวว่า หลังการเปิดตัวรถยนต์รุ่น S-Class ใหม่ไปเมื่อปีที่แล้วและได้รับการตอบรับอย่างดีจากลูกค้าชาวไทย เมอร์เซเดส-เบนซ์ ประเทศไทย เตรียมจะส่งมอบรถยนต์รุ่นแฟลกชิปคันนี้ที่ประกอบในประเทศไทยไปยังประเทศเพื่อนบ้านอย่างเวียดนาม ซึ่งเป็นประเทศที่อุตสาหกรรมยานยนต์มีศักยภาพในการเติบโตที่ดี การประกาศการส่งออก Mercedes-Benz S-Class (S 450 4MATIC) ไปยังเวียดนามเกิดขึ้นได้อย่างประสบผลสำเร็จภายใต้ความตกลงการค้าสินค้าของอาเซียน (ATIGA) ซึ่งมีจุดมุ่งหมายเพื่อให้เกิดการเคลื่อนย้ายสินค้าอย่างเสรีในภูมิภาค ส่งผลให้มีการกีดกันทางการค้าน้อยลงและมีความเชื่อมโยงทางเศรษฐกิจที่ลึกซึ้งยิ่งขึ้นระหว่างประเทศสมาชิกอาเซียน พร้อมกับช่วยลดต้นทุนทางธุรกิจ เกิดการค้าเพิ่มมากขึ้น และทำให้ตลาดขยายขนาดใหญ่ขึ้น ตลอดจนเกิดการประหยัดต่อขนาดสำหรับธุรกิจ ภายใต้ความตกลง ATIGA ประเทศบรูไน อินโดนีเซีย มาเลเซีย ฟิลิปปินส์ สิงคโปร์ และไทย ได้งดเว้นภาษีนำเข้าภายในอาเซียนที่ร้อยละ 99.65 ของอัตราภาษีศุลกากร 

**พ.ศ. 2566**
* เปิดตัวอัครยานยนต์หรูขุมพลัง Plug-in hybrid รุ่นแรกของค่าย Mercedes‑Maybach S580e PHEV ในประเทศไทย

**พ.ศ. 2567**
* เปิดตัว Mercedes-Maybach S 580 e Premium MY2025 PHEV ในประเทศไทย
* มีการปรับขึ้นราคา 320,000 บาท ในรุ่น Mercedes-Maybach S 580 e Premium สีโมโนโทน
** เมอร์เซเดส-มายบัค เอส 580 อี พรีเมียม (สีเมทาลิค) (จากเดิม 9,880,000 บาท มาเป็น 10,200,000 บาท)
** เมอร์เซเดส-มายบัค เอส 580 อี พรีเมียม (สีแมนูแฟคเจอร์) (จากเดิม 10,380,000 บาท มาเป็น 10,700,000 บาท)
* ความเปลี่ยนแปลงของ Mercedes-Maybach S 580 e Premium MY2025 มีดังนี้
** เปลี่ยนการตกแต่งพวงมาลัยด้วยวัสดุหนังแท้และไม้สีดำ, หลังเบาะนั่งคู่หน้าเป็นแบบ MANUFAKTUR Seat Backrest, แผงคอนโซลหน้าเป็นแบบ MANUFAKTUR Piano Black Lacqeur พร้อม Flowing Lines
** เพิ่มถุงลมนิรภัยระหว่างเบาะนั่งคู่หน้า
** เพิ่มสีตัวถังใหม่  สีเงิน – สีเทา / High-tech Silver – Selenite Grey Two-tone ราคาเพิ่มขึ้น 100,000 บาท (ถ้าเปลี่ยนจาก Maybach two-tone paint - obsidian black / high-tech silver เป็นสี Maybach two-tone paint - high-tech silver / selenite grey จะราคา 11,300,000 บาท)

### Mercedes-Maybach S-Class (Z223)
thumb|เมอร์เซเดส-มายบัค เอสคลาส Z223
หลังจากที่ Mercedes-Maybach S-Class รุ่นแรก ทำตลาดไปได้ 2 ปีกว่า เจเนอเรชั่นที่ 2 ก็ถูกเผยโฉมออกสู่สายตาสาธารณชนอย่างรวดเร็ว ตามหลังการเปิดตัว Mercedes-Benz S-Class เจเนอเรชั่นที่ 7 (W223) ที่มีขึ้นเมื่อวันที่ 2 กันยายน 2020 ที่ผ่านมา 

*Maybach S 580 4MATIC Premium  เริ่มต้น  18,300,000 บาท (นำเข้าจากประเทศเยอรมนี )

Mercedes‑Maybach เปิดตัวอัครยานยนต์หรูขุมพลัง Plug-in hybrid รุ่นแรกของค่าย หลังจากเปิดตัวขุมพลังไปก่อนหน้านี้เป็นจำนวน 3 แบบ ได้แก่ รหัส S480 (สำหรับตลาดประเทศจีนเท่านั้น) เครื่องยนต์ 6 สูบ S580 เครื่องยนต์ V8 และ S680 เครื่องยนต์ V12 โดยรหัสใหม่มาในชื่อ S580e ที่เน้นการตกแต่งภายนอกในรูปแบบรถที่พ่วงขุมพลังไฟฟ้ารุ่นอื่นๆ ในค่าย ขุมพลังที่ใช้เป็นเครื่องยนต์เบนซิน 6 สูบ ความจุ 3.0 ลิตร ให้กำลังสูงสุด 367 แรงม้า (PS) แรงบิดสูงสุด 500 นิวตัน-เมตร ทำงานคู่กับมอเตอร์ไฟฟ้าเดี่ยว ให้กำลังสูงสุด 150 แรงม้า (PS) แรงบิดสูงสุด 440 นิวตัน-เมตร ให้กำลังสูงสุดรวม 510 แรงม้า (PS) แรงบิดสูงสุด 750 นิวตัน-เมตร อัตราเร่งจาก 0-100 กม./ชม. ภายในเวลา 5.1 วินาที ความเร็วสูงสุด 250 กม./ชม.  จับคู่กับเกียร์อัตโนมัติ 9 จังหวะ 9G-Tronic พร้อม Steering Wheel Gear-shift Paddles ขับเคลื่อนล้อหลัง RWD

ราคาอย่างเป็นทางการ (ประกอบไทย) Maybach S 580e Premium Plug-in Hybrid เริ่มต้น 9,880,000 บาท (NEW)
* Maybach S 580e Plug-in Hybrid ประกอบไทย ถูกลง 8,420,000 บาท ถือเป็นการประกอบ Maybach S-Class ครั้งแรกในประเทศไทย และ ราคาต่ำกว่า 10 ล้านบาท

ในประเทศไทย รถยนต์ Mercedes-Maybach S680 ถูกใช้เป็นรถยนต์พระที่นั่งในพระองค์ พระบาทสมเด็จพระวชิรเกล้าเจ้าอยู่หัว และ สมเด็จพระนางเจ้าสุทิดา พัชรสุธาพิมลลักษณ พระบรมราชินี โดยใช้เลขทะเบียน ร.ย.ล.9002
นอกจากนั้น รถยนต์ Mercedes-Maybach S580 4MATIC Premium ยังถูกใช้เป็นรถยนต์พระที่นั่งในพระองค์ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี สมเด็จเจ้าฟ้าฯ กรมพระศรีสวางควัฒน วรขัตติยราชนารี และ สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา โดยใช้เลขทะเบียน 1ด-1905 1ด-8905 1ด-1906 และ 1ด-2530 กรุงเทพมหานคร อีกด้วย

## ข้อมูลเพิ่มเติม
* ข้อมูล เอส-คลาส W221 จากเมอร์เซเดส-เบนซ์ ประเทศไทย

เอส-คลาส
หมวดหมู่:รถยนต์นั่งขนาดใหญ่
หมวดหมู่:ยานพาหนะรุ่นเรือธง
หมวดหมู่:รถลิมูซีน
หมวดหมู่:รถยนต์พลังงานไฮบริด
หมวดหมู่:รถเก๋ง
หมวดหมู่:ยานพาหนะที่ได้รับการแนะนำในปี พ.ศ. 2494